На основу члана 32.став 1.тачка 3.Закона о локалној самоуправи („Службени гласник РС“,број 129/2007), члана 7. Закона о финасирању локалне самоуправе („Службени гласник РС“,број 62/2006,47/11 и 93/2012), члана 239. став 3. Закона о накнада за коришћење јавних добара („Сл.гласник РС“бр, 95/2018), и члана 24.став 1.тачка 3. Статута општине Велика Плана („Међуопштински службени лист општина Велика Плана и Смедеревска Паланка“, број 39/2008),

 Скупштина општине Велика Плана на 28. седници одржаној 28. децембра 2018. године, доноси

**О Д Л У К У**

**О ВИСИНИ И НАЧИНУ ПЛАЋАЊА НАКНАДЕ**

**ЗА КОРИШЋЕЊЕ ЈАВНИХ ПОВРШИНА НА ТЕРИТОРИЈИ ОПШТИНЕ ВЕЛИКА ПЛАНА**

**Члан 1.**

**Уводне одредбе**

 Овом одлуком уређују се накнаде за коришћење јавних површина на територији општине Велика Плана и то: обвезници плаћања накнаде, основица за накнаду ,начин утврђивања и плаћања накнаде и друга питања од значаја за утврђивање и плаћања накнаде.

**Члан 2.**

**Дефиниције**

Поједини изрази употребљени у овој одлуци имају следеће значење:

1. Накнада за коришћење јавних површина је јавни приход који се наплаћује за коришћење наведеног јавног добра (У даљем тексту;накнада);
2. Надлежни орган за утврђивање, контролу и наплату наведеног јавног прихода је Општинска управа општине Велика Плана – Пореско одељење (у даљем тексту: Пореско одељење)
3. Обвезник накнаде је физичко лице, предузетник и правно лице које користи јавну површину у пословне сврхе.

 4.) Висина накнаде је новчани износ за коришћење јавне површине (удаљем тексту: висина накнаде).

**Члан 3.**

Накнаде за коришћење јавне површине су:

1. Накнада за коришћење простора на јавној површини у пословне сврхе и друге сврхе, осим ради продаје штампе, књига и других публикација, производа старих и уметничких заната и домаће радиности;
2. Накнада за коришћњењ јавне површине за оглашавање за сопствене потребе и за потребе других лица, као и за коришћење површине објекта за оглашавање за сопствене потрене и за потребе других лица којим се врши непосредни утицај на расположивост, квалитет или неку другу особину јавне површине, за коју дозволу издаје надлежни орган јединице ликалне самоуправе;
3. Накнада за коришћење јавне површине по основу заузећа грађевинском материјалом и за извођење грађевинских радова и изградњу.

 Под коришћењем простора на јавној површини у пословне и друге сврхе у смислу става 1.тачке 1. Овог члана сматра се заузеће јавне површине објектом привеменог коришћења: киоск тезга,башта апарат за сладолед,банкомат,аутомат за продају штампе,покретни објекат за продају робе на мало и вршење занатских и других сулуга, монтажни објекта за обављање делатности јавних комуналних предузећа, телефонска говорница и слични објекти,башта угоститељских објеката,површина за забавни парк,циркус,спортски терени за одржавање концерата,фестифала и других манифестација, за одржавање приредби, за објекте и станице за изнајмљивање бицикла, за коришћње посебно обележеног простора за теретно возила за снабдевање, односно возило за почетну обуку возача и друго.

 Коришћњењ простора у пословне и друге сврхе у смислу става 1.тачка 1.) овог члана односи се на привремено коришћење простора на јавној површини и не обухвата коришћење простора трајног карактера изградњом објеката инфраструктуре.

 Јавна порвршина у смислу овое одлуке је површина утврђена планиским документом јединице ликалне самоуправе која је доступна свим корисницима под једнаким условима: јавна саобраћајна површина (пут,улица,пешачка зона и сл), трг, јавна зелена површина (парк,сквер,градска шумаи и сл), јавна површина блока(Парковске уређене површине и саобраћајне површине),

**Члан 4.**

 **Обвезник накнаде**

 Обвезник накнаде за коришћење јавне поврпине је корисник јавне површине.

**Члан 5.**

**Основица**

 Основица накнаде за коришћење простора на јаној површини је површина коришћеног простора изражена у метрима квадратним (м2).

**Члан 6.**

**Висина накнаде**

 Износи накнаде за коришћње јавне површине прописани су у Прилогу 1, 2 и 3. oве одлуке и чине њен саставни део.

**Члан 7.**

Критеријуми за прописивање висине накнаде су:

- време коришћења јавне површине;

- зона у којој се јавна површина користи;

- техничко употрене карактеристике објеката уколико се јавна површина користи за постављање објеката.

**Члан 8.**

 Подручје општине Велика Плана као један од критеријума за утврђивање висине накнаде подељено је у тринаест зона.

 Зоне и границе зона утврђене су Одлуком о одређивању зона и најопремљеније зоне на територији општине Велика Плана („Међуопштински службени лист општине Велика Плана и Смедеревска Паланка“бр. 25/2014 и 38/16 ).

**Члан 9.**

Послове утврђивања, контроле и наплате накнаде врши Пореско одељење, односно послове контроле и други надлежни инспекцијски органи Општинске управе Велика Плана у складу са одредбама закона који регулише инспекцијски надзор односно одредбама важећих одлука.

 Послове подношења прекршајних налога против таксених обвезника који прекрше одредбе одве одлуке Врши Пореско одељење, односно други надлежни инспекцијски органи Општинске управе Велика Плана.

**Члан 10.**

 Утврђивање накнаде врши се на основу података из пријаве за утврђивања накнаде (У даљем тексту: пријава), као и и других података којима орган надлежан за утврђивање и контролу располаже а од значаја су за утврђивање накнаде..

**Члан 11.**

 Обвезник накнаде дужан да у року од пет пре почетка коришћења јавне површине за које је прописано плаћање накнаде поднесе пријаву са тачним подацима и одговарајућом документацијом Пореском одељењу.

 Образац пријаве утврђује својим актом Општинска управа општине Велика Плана.

 **Члан 12.**

 Накнада се утврђују решењем Пореског одељења.

**Члан 13.**

 Обвезник коме је од стране Пореског одељења утврђена обавеза плаћања накнаде дужан је да одмах а најкасније у року од 5 дана од дана настале промене, пријави сваку промену која је од утицаја на утврђену обавезу плаћања накнаде.

**Члан 14.**

 Обвезнику који није поднео пријаву и коме решењем пореског одељења није утврђена обавеза плаћања накнаде, а у поступку теренске контроле надлежни орган утврди да користи јавну површинуза чије коришћење прописано плаћање накнаде, обавеза плаћања накнаде биће утврђена на основу записника надлежног органа и других доказа које Пореско одељење прибави и то почев од дана коришћења јавне површине.

**Члан 15.**

 Накнада се утврђује на дневном нивоу у зависности намене за који се врши заузеће јавне површине и наплаћују се сразмерно времену заузећа јавне површине.

 Обвезник накнаде је дужан да решењем утврђену обавезу по основу накнаде плати до 15 у месецу за претходни месец, а за месеце за које је је обавеза доспела у моменту уручења решења у року од 15 дана од дана достављања решења.

**Члан 16.**

**Ослобођења**

 Накнаду за коришћење јавних површина не плаћају директни и индиректни корисници буџетских средстава.

 Накнаду за кориишћење јавних површина по основу зауећа грађевиснким материјалом и за извођење грађевинских радова не плаћа се ако се раскопавање, односно заузеће јавне површине врши због изградње, реконструкције коловоза, тротоара или друге јавне површине као и приликом извођења радова јавних комуналних предузећа и сврху довођења објекта у функцију. Под довођењем објекта у функцију подразумевају се радови на текућем (редовном) одржавасу објекта за које се не издаје одобрење по Закон о планирању и изградњи.

**Члан 17.**

**Олакшице**

 Олакшице за обвезнике накнаде предвиђене су у одредбама „ПРИЛОЗИ“ у делу „НАПОМЕНА“.

 **Члан 18.**

 Приходи остварени од наплате накнаде за коришћење јавних површина припадају буџету општине Велика Плана и уплаћују се на одговарајући уплатни рачун равних прихода.

 **Члан 19.**

 **Опомена**

 Обвезнику накнаде, који у целости или делимично није платио накнаду у року прописаном овом одлуком, Пореско одељење шаље опомену.

 Опомена из става 1.овог члана садржи врсту накнаде, износ накнаде који је доспео за нплату, друге трошкове, налог да се додпели износ са обрачунатом каматом плати одмах а најкасније у року од пет дана од дана пријема оопмене, са обрачунатом каматом од дана издавања опомене до дана уплате доспеле обавезе.

**Члан 20.**

 Пореско одељење може на образложени захтев обвезника у целости или делимично одложити плаћање дуговане накнаде одосно одобрети плаћање доспеле а неизмирене обавезе на рате под условом да плаћање дуговене накнаде обвезнику представља велико оптерећење односно обвезнику наности битну економску штету.

 О одлагању плаћања накнаде по испуњењу услова из става 1. Овог члана, одлучује Пореско одељење.

 Актом из става 2. Овог члана може се одобрити одлагање плаћања дуговане накнаде на рате најдуже до 24 месеца.

 Одлагање плаћања дуговане накнаде врши се доношењем решења Пореског одељења.

 Ако се обвезник накнаде не придржава рокова из решења о одлагању плаћања дуговане накнаде или уколико у периоду за који је одложено плаћање не измири текуће обавезе,

 Пореско одељење ће по службеној дужности укинути решење и доспели а неплаћени дуг наплатити у поступку принудне наплате.

**Члан 21.**

 У погледу поступка утврђивања, контроле, наплате,повраћаја, камате, принудне наплате, застарелости и осталог што није прописано овом одлуком, Пореско одељење примењује одредбе закона којим се уређује посрески поступак и пореска администрација.

 **Члан 22.**

 **Евиденција**

 Пореско одељење у складу са овом одлуком води евиденцију обвезника накнаде, задужења по основу обавеза плаћања накнаде,уплате накнаде по обвезницима накнаде као и другим подацима који се односе на плаћање накнаде.

**Члан 23.**

**Казнене одредбе.**

 Обвезник накнаде - правно лице које Пореском одељењу не поднесе пријаву за утврђивање накнаде , или је не поднесе у року прописаном овом одлуком, или у пријави не наведе податке односно наведе нетачне податке који су од значаја за утврђивање висине накнаде , или у року пописаном одлуком не пријави насталу промену која је од значаја за висину утврђене таксене обавезе (члан 10, члан 11.став 1, члан13), казниће се новчаном казном у износу од 30.000,00 динара.

Обвезник накнаде - предузетник које Пореском одељењу не поднесе пријаву за утврђивање накнаде , или је не поднесе у року прописаном овом одлуком, или у пријави не наведе податке односно наведе нетачне податке који су од значаја за утврђивање висине накнаде , или у року пописаном одлуком не пријави насталу промену која је од значаја за висину утврђене накнаде (члан 10,члан 11.став 1, члан 13), казниће се новчаном казном у износу од 15.000,00 динара.

За прекршај из става 1. овог члана казниће се одговорно лице у правном лицу новчаном казном у износу од 5.000,00 динара.

Новчаном казном у износу од 5.000,00 динара казниће се за прекршај физичко лице које није предузетник ако:

Пореском одељењу не поднесе пријаву за уатврђивање накнаде, или је не поднесе у року прописаном овом одлуком, или у пријави не наведе податке односно наведе нетачне податке који су од значаја за утврђивање висине накнаде или у року пописаном одлуком не пријави насталу промену која је од значаја за висину утврђене накнаде (члан 10, члан 11.став 1, члан 13).“

 **Члан 24.**

 **Прелазне и завршне одредбе**

 Обавезе по основу накнада које су настале а нису наплаћене до дана ступања на снагу ове одлуке, измириће се у складу са прописима који су били на снази у време настанка обавезе.

 Поступци утврђивања, наплате и контроле накнада коју су започети до дана сатупања на снагу ове одлуке окончаће се по прописима по којима су и започети.

 **Члан 25**.

 Одлуку по основу овлашћења из члана 11.став 2. Општинска управа општине Велика Плана донеће у року од 30 дана од дана сатупања на снагу ове одлуке.

 До доношења акта из става 1.овог члана примењиваће се постојећи образац за утврђивање обвезника локалних комуналних такси.

 **Члан 26.**

 Ова одлука ступа на снагу наредног дана од дана објављивања у „Међуопштинском службеном листу општина Велика Плана и Смедеревска Паланка“, а примењује се почев од 1. јануара 2019.године.

**Број: 011-116/2018-I**

**У Великој Плани, 28. децембра 2018. године**

**СКУПШТИНА ОПШТИНЕ ВЕЛИКА ПЛАНА**

 **ПРЕДСЕДНИК**

 Ненад Перић

**ПРИЛОГ 1.**

**ВИСИНА НАКНАДА ЗА КОРИШЋЕЊЕ ПРОСТОРА НА ЈАВНОЈ ПОВРШИНИ У ПОСЛОВНЕ И ДРУГЕ СВРХЕ**

1. За постављање тезги на којима се обавља ванпијачна продаја робе, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 122,00 | 109,80 | 98,82 | 88,94 | 80,04 | 72,04 | 64,84 | 58,35 | 52,52 | 47,27 | 42,54 | 38,28 |

2. За постављање расхладних комора, фрижидера, апарата за сладолед, кокицa, освежавајућих безалкохолних пића и слично, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 100,00 | 90,00 | 81,00 | 72,90 | 65,61 | 59,05 | 53,14 | 47,83 | 43,05 | 38,74 | 34,87 | 31,38 |

3. За заузеће јавне површине од стране угоститељских радњи и посластичарница ради постављања отворених башти, као и трговинских радњи, предузећа, и других привредних субјеката у пословне сврхе, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 20,00 | 18,00 | 16,20 | 14,58 | 13,12 | 11,81 | 10,63 | 9,57 | 8,61 | 7,75 | 6,97 | 6,28 |

4.За заузеће јавне површине од стране угоститељских радњи и посластичарница ради постављања затворених башти, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 20,00 | 18,00 | 16,20 | 14,58 | 13,12 | 11,81 | 10,63 | 9,57 | 8,61 | 7,75 | 6,97 | 6,28 |

 5. За заузеће јавне површине постављањем покретних објеката за продају робе на мало и вршења занатских и других услуга, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 122,00 | 109,80 | 98,82 | 88,94 | 80,04 | 72,04 | 64,84 | 58,35 | 52,52 | 47,27 | 42,54 | 38,28 |

6. За заузеће јавне површине ради постављања киоска, банкомата, аутомата за продају штампе, телефонске говорнице и сличних објеката накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 50,00 | 45,00 | 40,50 | 36,45 | 32,81 | 29,52 | 26,57 | 23,91 | 21,52 | 19,37 | 17,43 | 15,69 |

7. За заузеће јавне површине ради постављања монтажних објеката за обављање делатности јавних комуналних предузећа, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 40,00 | 36,00 | 32,40 | 29,16 | 26,24 | 23,62 | 21,26 | 19,13 | 17,22 | 15,50 | 13,95 | 12,55 |

8. За заузеће јавне површине ради постављања забавних паркова, циркуса и сличних објеката, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 10,00 | 9,00 | 8,10 | 7,29 | 6,56 | 5,90 | 5,31 | 4,78 | 4,30 | 3,87 | 3,49 | 3,14 |

9. За заузеће јавне површине ради организовања спортских манифестација и спортских приредби, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 2,50 | 2,25 | 2,03 | 1,82 | 1,64 | 1,48 | 1,33 | 1,20 | 1,08 | 0,97 | 0,87 | 0,78 |

10. За заузеће јавне површине ради организовања концерата, фестивала и сличних манифестација, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 5,00 | 4,50 | 4,05 | 3,65 | 3,28 | 2,95 | 2,66 | 2,39 | 2,15 | 1,94 | 1,74 | 1,57 |

11. За заузеће јавне површине ради постављања објеката и станица за изнајмљивање бицикла, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 10,00 | 9,00 | 8,10 | 7,29 | 6,56 | 5,90 | 5,31 | 4,78 | 4,30 | 3,87 | 3,49 | 3,14 |

НАПОМЕНА

1. Накнаду из овог Прилога 1. не плаћају обвезници који јавну површину користе ради продаје штампе, књига и других публикација, производа старих и уметничких заната и домаће радиности;

Ако обвезници из тачке 1. поред продаје штампе, књига и других публикација, производа старих и уметничких заната и домаће радиности, продају и неке друге производе и робу, накнаду ће плаћати у целокупном прописаном износу наведеним у Прилогу 1.

1. За обвезнике из тачке 3. Прилога 1. који заузеће јавне површине користе ради обављања угоститељске делатности у постављеним отвореним баштама у периоду од 1. октобра до 31. марта, накнаду плаћају у висини 20% од прописаног износа накнаде;
2. За обвезнике из тачке 3. и 4. Прилога 1. који заузеће јавне површине користе ради обављања угоститељске делатности у постављеним отвореним и затвореним баштама накнада се умањује од прописаног износа накнаде по м2 дневно, за део површине, односно за део објекта преко 20м2 и то тако што се за првих 20м2 плаћа износ накнаде прописан у Прилогу, за део површине, односно објекта од 20м2 до 50м2 накнада се плаћа у висини од 75% од прописаног износа утврђеног овим Прилогом, за део површине, односно објекта од 50м2 до 100м2 накнада се плаћа у висини од 50% од прописаног износа утврђеног овим Прилогом и за део површине, односно објекта преко 100м2 накнада се плаћа у висини од 25% од прописаног износа утврђеног овим Прилогом;
3. За обвезнике из тачке 8. Прилога 1. који заузеће јавне површине користе ради постављања забавних паркова, циркуса и сличних објеката на отвореном у периоду од 1. октобра до 31. марта накнаду плаћају у висини 20% од прописаног износа накнаде;
4. За обвезнике из тачке 9. и 10. Прилога 1. који заузеће јавне површине користе ради организовања спортских манифестација, спортских приредби, концерата, фестивала и сличних манифестација у хуманитарне сврхе, накнаду плаћају у висини 10% од прописаног износа накнаде;
5. Накнаду обвезник плаћа на основу поднете пријаве за утврђивање заузећа јавне површине, а по претходно прибављеном одобрењу надлежног органа Општинске управе Велика Плана;
6. Надлежни орган је у обавези да један примерак акта из тачке 5. достави Пореском одељењу са следећим подацима:

- место, односно лакација заузећа јавне површине, намена заузећа, податак о величини заузете површине, време заузећа;

- за правно лице: назив и адреса седишта правног лица, порески идентификациони број, матични број и број текућег рачуна;

- за физичко лице - предузетника: име и презиме предузетника, назив радње, пословно седиште, порески идентификациони број, матични број радње, текући рачун радње, ЈМБГ власника радње и адреса пребивалишта предузетника;

- за физичка лица: име и презиме, ЈМБГ обвезника, адреса пребивалишта, а за регистровано пољопирвредно газдинство и регистарски број газдинства;

- податак о испуњености услова за остваривање права на ослобођење предвиђеног овим Прилогом.

**ПРИЛОГ 2.**

**ВИСИНА НАКНАДЕ ЗА КОРИШЋЕЊЕ ЈАВНЕ ПОВРШИНЕ ЗА ОГЛАШАВАЊЕ ЗА СОПСТВЕНЕ ПОТРЕБЕ И ЗА ПОТРЕБЕ ДРУГИХ ЛИЦА КАО И ЗА КОРИШЋЕЊЕ ПОВРШИНЕ ОБЈЕКАТА ЗА ОГЛАШТАВАЊЕ ЗА СОПСТВЕНЕ ПОТРЕБЕ И ЗА ПОТРЕБЕ ДРУГИХ ЛИЦА КОМ СЕ ВРШИ НЕПОСРЕДНИ УТИЦАЈ НА РАСПОЛОЖИВОСТ КВАЛИТЕТ ЛИ НЕКУ ДРУГУ ОСОБИНУ ЈАВНЕ ПОВРШИНЕ ЗА КОЈУ ДОЗВОЛУ ИЗДАЈЕ НАДЛЕЛЖНИ ОРГАН ЈЕДИНИЦЕ ЛОКАЛНЕ САМОУПРАВЕ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Зона | I | II | III | IV, IV A | V | VI | VII | VIII | IX | X | XI | XII |
| Износ по м2 дневно | 35,00 | 31,50 | 28,35 | 25,52 | 22,96 | 20,67 | 18,60 | 16,74 | 15,07 | 13,56 | 12,20 | 10,98 |

НАПОМЕНА

1. Накнаду из овог Прилога 2. обвезник плаћа на основу поднете пријаве за утврђивање заузећа јавне површине, а по претходно прибављеном одобрењу надлежног органа Општинске управе Велика Плана;
2. Надлежни орган је у обавези да један примерак акта из тачке 2. достави Пореском одељењу са следећим подацима:

- место, односно локација заузећа јавне површине за оглашавање, податак о величини заузете површине, време заузећа;

- за правно лице: назив и адресу седишта правног лица, порески идентификациони број, матични број и број текућег рачуна;

- за физичко лице - предузетника: име и презиме предузетника, назив радње, пословно седиште, порески идентификациони број, матични број радње, текући рачун радње, ЈМБГ власника радње и адреса пребивалишта предузетника.

**ПРИЛОГ 3.**

**ВИСИНА НАКНАДЕ ЗА КОРИШЋЕЊЕ ЈАВНЕ ПОВРШИНЕ ПО ОСНОВУ ЗАУЗЕЋА ГРАЂЕВИНСКИМ МАТЕРИЈАЛОМ И ЗА ИЗВОЂЕЊЕ ГРАЂЕВИНСКИХ РАДОВА И ИЗГРАДЊУ**

1. За заузеће јавне површине ради изградње, реконструкције, односно адаптације грађевинских објеката за постављање грађевинског материјала, скела и сличног без раскопавања јавних површина, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |
| --- | --- |
| Зона | I-XII |
| Износ по м2 дневно | 3,00 |

2.За заузеће јавне површине извођењем грађевинских радова који захтевају раскопавање јавних површина, накнада се плаћа дневно од сваког целог или започетог м2 заузете површине и то у зависности од зоне у којој се заузеће јавне површине врши и то:

|  |  |
| --- | --- |
| Зона | I-XII |
| Износ по м2 дневно | 10,00 |

НАПОМЕНА

1. Накнада за заузеће јавне површине грађевинским материјалом и за извођење грађевинских радова увећава се за 100% ако инвеститор продужи дозвољени рок за заузеће јавне површине. Под продужењем рока подразумева се прекорачење рока завршетка изградње, евидентираног у писменој изјави инвеститора о почетку грађења, односно извођења радова и року завршетка грађења, односно извођења радова према закону о планирању и изградњи;
2. Накнаду из тачке 1. Прилога 3. плаћа инвеститор грађевинског објекта од дана почетка градње до подношења писменог захтева за технички пријем грађевинског објекта, односно до завршетка градње;
3. Накнаду из тачке 2. Прилога 3. плаћа инвеститор радова на чији захтев је одобрено заузеће, односно раскопавање јавне површине;
4. Коришћење јавних површина сагласно члану 16. став 2. ове Одлуке, ослобођено је плаћања накнаде из овог прилога;
5. Накнада из тачке 2. Прилога 3. умањује се за 50% у односу на прописану накнаду инвеститору радова ако се раскопавање јавних површина врши због изградње, реконструкције или санације комуналне примарне инфраструктуре. Под комуналном примарном инфраструктуром подразумевају се објекти комуналних делатности наведених у Закону о комуналним делатностима, до мерног инструмента потрошача;
6. Накнаду из Прилога 3. обвезник плаћа на основу поднете пријаве за утврђивање заузећа јавне површине, а по претходно прибављеном одобрењу надлежног органа Општинске управе Велика Плана;
7. Надлежни орган је у обавези да један примерак акта из тачке 6. достави Пореском одељењу са следећим подацима:

- место, односно локација заузећа јавне површине, намена заузећа, податак о величини заузете површине, време заузећа;

- за правно лице: назив и адреса седишта правног лица, порески идентификациони број, матични број и број текућег рачуна;

- за физичко лице - предузетника: име и презиме предузетника, назив радње, пословно седиште, порески идентификациони број, матични број радње, текући рачун радње, ЈМБГ власника радње и адреса пребивалишта предузетника;

- за физичка лица: име и презиме, ЈМБГ обвезника, адресу пребивалишта.